
GİRİŞ
“Azərbaycan Dövlət Dəniz Akademiyası” Publik Hüquqi Şəxsinin Keyfiyyəti İdarəetmə Sisteminin bu sənədi İSO 9001:2015 beynəlxalq standartının 7.5-ci bəndİnə uyğun olaraq hazırlanmışdır.

1. TƏTBİQ SAHƏSİ

1.1.   Bu sənədləşdirilmiş prosedur “Qaynar Xətt Xidməti Haqqında qaydalar prosesini təsvir edir.
1.2.    Sənədləşdirilmiş prosedur təhsil prosesinin təmin edilməsi və aparılması prosesində iştirak edən bütün Akademiya əməkdaşları üçün məcburidir.
1.3      Bu sənədləşdirilmiş prosedurda istifadə olunan terminlər ISO 9000:2015 “Keyfiyyət İdarəetmə Sistemləri” Beynəlxalq Standartına uyğundur. Əsaslar və lüğət."
1.4     Bu sənəddə aşağıdakı simvollar və abreviaturalardan istifadə olunur:
            İSO -  beynəlxalq standartlaşdırma təşkilatıdır;
            BS  -  beynəlxalq standart;
            KİS -  keyfiyyət idarəetmə sistemi;
            “ADDA” PHŞ – “Azərbaycan Dövlət Dəniz Akademiyası” Publik Hüquqi şəxsi, 
           Akademiya.
1.5     Bu sənəddə aşağıdakı normativ istinadlardan istifadə olunur:        
   ISO 9001:2015 BS “Keyfiyyəti İdarəetmə sistemi.  Tələblər”
   ADDA-KP-002  “Sənədləşdirilmiş məlumatların idarə olunması”

2. DAXİL OLAN MƏLUMAT

1. Akademiyanın “Qaynar xətt”in telefon nömrələri: (012)4933644, (012)4930919.
2. “Qaynar xətt”in elektron ünvanı:http://akademiya@asco.az
                                                 e-mail: akademiya@asco.az 
3. “Qaynar xətt “xidmətinin əsas funksiyaları bunlardır:
· “Qaynar xəttə” daxil olan zənglər iş günü ərzində fasiləsiz qəbul edilir;
· “Qaynar xətt”ə edilən zəng Akademiyanın qəbul otağının məsul əməkdaşı tərəfindən qəbul olunur, vətəndaşla aparılan danışıq qısa yazılaraq qaynar xəttə daxil olan zənglərin qeydiyyat kitabında qeyd olunur və dərhal rəhbərliyə məruzə edilir.
4. “Qaynar xətt”ə zəng edən vətəndaş Akademiya haqqında ümumi məlumatı, o  cümlədən rəhbərliyin qəbul günləri və qəbul saatları haqqında məlumat ala bilər;
5. Vətəndaş zəng edərək Akademiyanın fəaliyyəti barədə “qaynar xətt”ə sual,   məlumat, təklif  verə və  şikayət edə bilər;
6. Vətəndaş Akademiyanın elektron ünvanı vasitəsi ilə öz elekton ünvanını göstərmək şərti ilə, sualını “Qaynar xətt”in elektron ünvanına göndərə bilər. Onun sualı araşdırma aparıldıqdan sonra elektron ünvan vasitəsi ilə cavablandırılacaqdır;
7. Akademiyanın electron ünvanı vasitəsi ilə öz soyadını, adını, yaşadığı ünvanı və telefon nömrəsini göstərmək şərti ilə, məlumat, təklif və ya şikayətini “qaynar xətt”in elektron ünvanına göndərə bilər. Onun məlumat, təklif və ya şikayəti araşdırma aparıldıqdan sonra elektron ünvan vasitəsi ilə cavablandırılacaqdır.


3. PROSESIN ÖLÇÜLƏRI VƏ MEYARLARI 

"Qaynar xətt" xidməti vasitəsilə müraciətlər qəbul edilir, qeydiyyata alınır və aidiyyəti üzrə yönləndirilir. Problemlər və suallar operativ şəkildə araşdırılaraq həll olunur, müraciət edən şəxslərə cavab verilir. Hər bir müraciət üzrə nəticələr sənədləşdirilir və xidmətin keyfiyyətini artırmaq üçün təhlillər aparılır.
3.1. Prosesin Ölçüləri: Müraciətlərin cavablandırılma müddəti, həll edilmiş məsələlərin faizi, müraciətlərin məzmununa dair məmnunluq göstəriciləri və xidmətin fasiləsiz işləmə səviyyəsi ilə ölçülür.
3.2. Prosesin Meyarları: Müraciətlərin 95%-nin vaxtında cavablandırılması, problemlərin 90%-dən çoxunun uğurla həll edilməsi, istifadəçi məmnuniyyətinin 85%-dən yüksək olması və xidmətin fasiləsiz işləməsi əsas meyarlardır.

4. RESURSLAR

  4.1  Bu sənədləşdirilmiş prosedurun tələblərini yerinə yetirmək üçün Akademiyanın        rektoru  aşağıdakı zəruri resursları ayırır:
	      - normativ sənədlər;
	       ixtisaslı kadrlar;
	       binalar, avadanlıqlar, materiallar;
	       - maddi resurslar.

